КОМИ РЕСПУБЛИКАЛÖН ОЛАНПАС

**«Коми Республикаса государственнöй эмбурöн веськöдлöм да вöдитчöм йылысь» Коми Республикаса Оланпасö вежсьöмъяс пыртöм йылысь**

Примитöма Коми Республикаса

Государственнöй Сöветöн 2009 вося сентябр 24 лунö

**1 статья.** Пыртны «Коми Республикаса государственнöй эмбурöн веськöдлöм да вöдитчöм йылысь» Коми Республикаса Оланпасö (Коми Республикаса государственнöй власьт органъяслöн индöд-тшöктöмъяс, 2001, 3 №, 1575 ст.; 2002, 2 №, 1882 ст.; 2003, 4 №, 2469 ст.; 2004, 4 №, 3089 ст.; 9 №, 3445 ст.; 2006, 9 №, 4556 ст.; 2007, 6 №, 4836 ст.; 12 №, 5340 ст.; 2008, 9 №, 401 ст.) татшöм вежсьöмъяс:

1. 2 статьяын:

1) 1 юкöнсö гижны тадзи:

«1. Коми Республикаса государственнöй эмбур объектъясö пырö Коми Республикалöн киö сетöм эмбур, кор государственнöй эмбурсö сетiсны федеральнöй эмбурö, Россия Федерацияса субъектъяслöн эмбурö, муниципальнöй эмбурö, кор юклiсны уджмогъяссö федеральнöй государственнöй власьт органъяс, Россия Федерацияса субъектъяслöн государственнöй власьт органъяс да меставывса асвеськöдлан органъяс костын, а сiдзжö Коми Республикалöн киын мукöд эмбур.»;

2) 2 юкöнса «в» пунктын «да небюджетнöй республиканскöй фондъяс» кывъяс киритны.

2. 3 статья киритны.

3. 4 статьяын:

1) «г» пункт гижны тадзи:

«г) видзöдö Коми Республикаса государственнöй эмбурöн вöдитчан урчитöм пöрадокö кутчысьöм бöрся;»;

2) «е» пункт киритны.

4. 5 статьяын:

1) «а1», «д», «с» пунктъяс киритны;

2) «ж» пункт гижны тадзи:

«ж) примитö Коми Республикаса государственнöй эмбурö босьтöм йылысь решениеяс (сы лыдын сiйö сьöм серти сiйö могъяс вылö ньöбöм йылысь, мый артыштöма лöсялана финансöвöй во вылö Коми Республикаса республиканскöй бюджет йылысь Коми Республикаса оланпасöн), сэтшöм движимöй эмбур объектъяс кындзи, кодъяс федеральнöй эмбурынöсь, Россия Федерацияса субъектъяслöн эмбурын да муниципальнöй эмбурын, кутшöмъяслöн коляс доныс ветымын сюрс шайтысь абу унджык;»;

3) «л» пунктын «Коми Республикаса государственнöй учреждениеяс» кывъяс вежны «Коми Республикаса государственнöй бюджетнöй учреждениеяс» кывъясöн;

4) содтыны татшöм «м1» пункт:

м1) примитö Коми Республикаса государственнöй эмбурöн вöдитчыны кöртымалöмысь мынтысян ыджда арталан форма вынсьöдöм да Коми Республикаса государственнöй эмбурöн вöдитчыны кöртымалöмысь мынтысян ыджда арталöм могысь Коми Республикаса каръясын да районъясын овтöм жыръяслысь öти квадратнöй метр стрöитан базöвöй дон урчитöм йылысь решениеяс;»;

5) «т» пункт гижны тадзи:

«т) збыльмöдö мукöд уджмог федеральнöй оланпасъясöн, Россия Федерацияса Президентлöн индöдъясöн да Россия Федерацияса Правительстволöн шуöмъясöн, Коми Республикаса нормативнöй актъясöн артыштöм случайясын да пöрадок серти.».

5. 6 статьяын:

1) 2 юкöнын:

а) «г» пунктын «а сiдзжö Коми Республикаса Правительствоöн уполномочитöм Коми Республикаса государственнöй органöн,» кывъяс киритны;

б) содтыны татшöм «о3» пункт:

«о3) вынсьöдö Коми Республикаса автономнöй учреждениеяслы сетöм Коми Республикаса государственнöй эмбурöн вöдитчöм йылысь отчёт форма;»;

в) «п» пункт гижны тадзи:

«п) мукöд уджмог федеральнöй оланпасъясöн, Россия Федерацияса Президентлöн индöдъясöн да Россия Федерацияса Правительстволöн шуöмъясöн, Коми Республикаса нормативнöй актъясöн артыштöм случайясын да пöрадок серти.»;

2) 3 юкöнын:

а) «г» пунктын «да Коми Республикаса Правительствоöн уполномочитöм Коми Республикаса государственнöй органöн,» кывъяс киритны;

б) содтыны татшöм «г1» пункт:

«г1) вынсьöдö Коми Республикаса автономнöй учреждениеяслöн, кутшöмъяслы сетöма учредитан могъяс, удж йылысь отчёт форма;»;

в) «д» пункт гижны тадзи:

«д) збыльмöдöны мукöд уджмог федеральнöй оланпасъясöн, Россия Федерацияса Президентлöн индöдъясöн да Россия Федерацияса Правительстволöн шуöмъясöн, Коми Республикаса нормативнöй актъясöн артыштöм случайясын да пöрадок серти.».

6. 8 статьяса 4 юкöнын «Коми Республикаса законодательствоöн» кывъяс вежны «Россия Федерацияса законодательствоöн да Коми Республикаса законодательствоöн» кывъясöн.

7. 9 статьяса 1 юкöнын «да Коми Республикаса» кывъяс киритны.

8. 13 статьяса 1 юкöнын «а сiдзжö Коми Республикаса Правительствоöн уполномочитöм Коми Республикаса государственнöй органöн,» кывъяс киритны.

9. 14 статьяын:

1) 1 юкöнса мöд абзацын «государственнöй» кыв бöрын содтыны «бюджетнöй» кыв;

2) 3 юкöнын «государственнöй» кыв бöрын содтыны «бюджетнöй» кыв.

10. 15 статьяса 4 юкöнлысь «а» пункт гижны тадзи:

«а) олöмö пöртысь власьт системаын Коми Республикаса государственнöй чинын уджалысь чина йöз да государственнöй гражданскöй служащöйяс Коми Республикаса Правительстволöн решение вылö подуласьöмöн;».

11. 18 статьяса 2 юкöнлöн медводдза абзацын «Коми Республикаса казна» кывъяс бöрын содтыны «либö мый сетöма оперативнöй веськöдлöм вылö либö овмöс нуöдöм вылö» кывъяс.

12. 19 статьяса 2 юкöн гижны тадзи:

«2. Коми Республикаса Государственнöй Сöвет видзöдö Коми Республикаса государственнöй эмбурöн вöдитчан урчитан пöрадокö кутчысьöм бöрся Коми Республикаса государственнöй эмбур объектъясöн веськöдлöм кузя Коми Республикаса законодательство збыльмöдöм йылысь Коми Республикаса Правительстволысь отчётъяс видлалöмöн.».

**2 статья.** Тайö Оланпасыс вынсялö сійöс официальнöя йöзöдан лунсянь.

Коми Республикаса Юралысь В.А.Торлопов

Сыктывкар

2009 вося сентябр 30 лун

93-РЗ №

|  |
| --- |
|  |

Исп. Кузнецова Н.А., 4 548 пас